open-index/open-wikipedia-markdown huggingface dataset:
Marie Tussaud

**Marie Tussaud** (født 1. desember 1761, død 16. april 1850) var en fransk kunstner kjent for sine voksskulpturer og voksmuseet som hun satte opp i London, Madame Tussauds. 

## Biografi
Hun ble født **Marie Grosholtz** (noen ganger stavet Grossholtz eller Grossholz) i Strasbourg. Hennes far, en soldat ved navn Joseph Grosholtz, ble drept i syvårskrigen kun to måneder før Marie ble født. Hennes mor Anne Made tok henne med til Bern. Moren flyttet dit for å arbeide som husholderske for Dr. Philippe Curtius (1741–1794). Der tok hun sveitsisk statsborgerskap. 

Curtius var lege. Han laget voksmodeller som han benyttet for å illustrere anatomi. Han startet senere også å lage portretter. Tussaud kalte ham onkel.

Curtius flyttet til Paris i 1765 og startet arbeidet med å sette opp et vokskabinett. Det året laget han voksarbeider av Madame du Barry, Ludvig XVs elskerinne. En avstøpning av denne er det eldste arbeidet som vises i Madame Tussauds. I 1767 flyttet Tussaud og hennes mor sammen med Curtius til Paris. Den første utstillingen av Curtius' voksarbeider ble vist i 1770. Utstillingen tiltrakk seg mange mennesker. Utstillingen flyttet til Palais Royal i 1776. Han åpnet en andre utstillingslokale på Boulevard du Temple i 1782, Caverne des Grands Voleurs, en forløper for det senere skrekkabinettet.

Curtius lærte Tussaud kunsten å modellere i voks. Hun begynte å arbeide for ham og viste at hun hadde talent for voksarbeidet. Hun laget sin første figur av Jean-Jacques Rousseau i 1778. Andre kjente personer som hun modellerte på den tiden var Voltaire og Benjamin Franklin.

## Referanser
Tordenskjold (andre betydninger)

**Tordenskjold** kan ha flere betydninger:

*Tordenskjold-klassen – Norsk panserskipklasse fra 1898
*DS «Tordenskjold» (1876) - Passasjer- og stykkgodsbåt på Mjøsa
*«Tordenskjold» – Panserskip sjøsatt 1897
*DS «Tordenskjold» (1906) – Norsk passasjer- og stykkgodsskip fra 1906
*RS «Tordenskjold» – Norsk redningsskøyte fra 1889
*KNM Tordenskjold - Sjøforsvarets utdannings- og kompetansesenter
Seeds of Hate / Elite

***Seeds of Hate / Elite*** er et split album mellom det norske black metal bandet Elite og det tyske bandet Seeds of Hate. Albumet ble utgitt i 250 eksemplarer.

## Sporliste
# «Landscape of Graves»  (Seeds of Hate) 
# «Dypet» (Elite)

## Artister
;Elite
Claudia Llosa

**Claudia Llosa** (født 15. november 1976 i Lima, Peru) er en peruansk filmregissør. Hennes første film *[[Madeinusa]]* vant prisen for beste manus under filmfestivalen i Havanna. Filmen *Madeinusa* har vunnet flere priser blant annet under International Film Festival Rotterdam. Med filmen *[[La teta asustada]]* som ble lansert i 2009 vant hun Gullbjørnen under Filmfestivalen i Berlin 2009. Da hun mottok prisen uttalte hun at denne prisen går til landet vårt Peru.

## Filmografi
* 2006: *[[Madeinusa]]*
* 2009:  *[[La teta asustada]]*

## Referanser


## Eksterne lenker
* www.filmmovement.com
* Aftenbladet Gullbjørnen går til Peru
*
Bifrost (Elite-album)

***Bifrost*** er det andre studioalbumet til det norske black metal bandet Elite. Albumet har også blitt utgitt med et bonusspor (*) begrenset til 500 eksemplarer.

## Sporliste
# «Æreløs» (3:35)  
# «Tåke» (4:11)  
# «Vikingfjord» (5:32)  
# «Vinterlåst» (4:58)  
# «Isberg» (6:33)  
# «Bifrost» (4:38)
# «Mistelstein» (4:20)  
# «Krampetak» (7:17)
# «Antican»*

## Artister

## Kilder
*
We Own the Mountains

***We Own the Mountains*** er det tredje studioalbumet til det norske black metal bandet Elite.

## Sporliste
# «Volvens vinterseid» (3:03)  
# «Amanita Muscaria» (5:53)  
# «Winter Moon King» (4:46)  
# «Likmyren» (3:39)  
# «Rovnatt» (4:24)  
# «Fra askens kilde» (7:06)  
# «Legend» (5:26)  
# «Født til vanvidd» (5:45)  
# «Vi skyr ingen strid» (5:19)  
# «Odal» (2:36) 

## Artister
No Colours Records

**No Colours Records** er et tysk Postorder og plateselskap fra Mügeln i Tyskland. De har spesialisert seg på Black metal, men har også signert ekstrem metal-band.

Noen band plateselskapet har signert er Graveland, Nargaroth og Elite. En av de første bandene No Colours Records signerte var Dimmu Borgir på deres album *[[For all tid]]*. I 1996 signerte selskapet debutalbumene til både Absurd og Falkenbach.
Gulbrunt viftefly

**Gulbrunt viftefly** (*Paracolax tristalis*) er en sommerfugl som tilhører vifteflyene.. Den finnes på Sørlandet og det sørlige Østlandet i Norge.

## Utseende
Et middelsstort (vingespenn 25 – 29&nbsp;mm), spinkelt nattfly. Hodet har labialpalper som er tydelig lengre enn resten av hodet og stikker fram som et nebb. Vingene er lyst gulbrune med spredte, mørkere skjell. Forvingen har to omtrent parallelle, buede, brune tverrlinjer, bakvingen bare én slik linje. Utenfor disse er det ofte 1-2 ufullstendige og utydelige linjer. Forvingen har en smal, brun tverrflekk i midten.

## Levevis
Arten finnes i åpne løvskog og kratt, gjerne med et innslag av eik. Larvene utvikler seg på visne blader av eik, or, vier og bringebær. De spinner seg inn i et silkehylster mellom bladene før de forvandler seg til pupper. De voksne sommerfuglene flyr om natten i juli – august.
## Utbredelse
Arten er utbredt i Europa, unntatt lengst i nord, og i det nordlige Asia østover til Japan og Korea. I Norge er den forholdsvis vanlig langs kysten fra Østfold til Vest-Agder.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Gulbrunt viftefly http://www.toyen.uio.no/fagene/zoologi/insekter/norlep/noctuidae/tristalis.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/paracolax_tristalis.html
* *Paracolax tristalis* på UK moths: https://web.archive.org/web/20071031151909/http://www.ukmoths.org.uk/show.php?bf=2494
## Eksterne lenker
*
Base antártica Brown

**Almirante Brown** (spansk: *Estación Científica Almirante Brown*) er en argentinsk forskningsstasjon i Antarktis, beliggende i Paradise Bay på Den antarktiske halvøy. Den opprinnelige stasjonen fra 1951 brant i 1984, men har blitt delvis gjenoppbygget. Den benyttes nå kun i sommersesongen og har en kapasitet på 18 personer.

Stasjonen er oppkalt etter den irsk-argentinske admiralen William Brown (1777–1857), som regnes som grunnlegger av den argentinske marine.


Base_Argentina_Brown_Puerto_Paraiso_Cartel.jpg
BrownStation42.JPG
Almirante brown antarctica (5879477835).jpg
PapouBrown1.JPG


## Eksterne lenker
*
Roswell-saken

**Roswell-saken** er en av de mest omskrevne UFO-relaterte hendelsene. I moderne folketro anses det at en flygende farkost bemannet med utenomjordiske vesener kræsjlandet på jorden den 4. juli 1947, noen mil nord for Roswell i den amerikanske delstaten New Mexico. I henhold til myten skal farkosten ha blitt tatt hånd om den amerikanske regjering som siden mørkla hele saken.

Da relevante dokumenter fra US Air Force ble offentliggjort i 1994, gikk det frem av disse at det dreide seg om en topphemmelig overvåkingsballong som kræsjlandet etter et uvær.

## Referanser


## Eksterne lenker
* The Roswell Incident and Project Mogul – på engelsk
* What Really Happened at Roswell – på engelsk
* Skeptic's Dictionary Roswell – på engelsk
Filmåret 1899

**Filmåret 1899** er en oversikt over lanserte filmer og filmpersonligheter i 1899.

## Hendelser
* T.C. Hepworth finner opp Biokam, en 17,5 mm format som også er det første formatet som har senterstilt perforering.
* John Alfred Prestwich finner opp et 13 mm amatør format.

## Årets filmer
* *[[Cléopâtre (1899 film)|Cléopâtre]]*
* *[[Jeanne d'Arc (1899 film)|Jeanne d'Arc]]*
* ''The Kiss in the Tunnel

## Referanser


## Eksterne lenker
*
Ole Conrad Evenstad

**Ole Conrad Evenstad** (født 27. april 1948, død 11. februar 2009) var en norsk politiker (KrF) som var ordfører i Farsund kommune fra 1987 til 1991. Han var aktiv i kommunepolitikken i 20 år.

I yrkeslivet arbeidet Evenstad på Lista Aluminiumsverk og hadde stillinger på laboratoriet, som skiftformann og i personalavdelingen. 

## Musikkalbum
I 2000 laget han en innspilling av en rekke sanger. Den ble gitt ut like før jul 2008 under tittelen *Til trøst*. 

## Kilder
* Ole Dag Kvamme: *Ole Conrad Evenstad er død* Minneord i Fædrelandsvennen Kultur 16. februar 2009 side 17.
Irans riksvåpen

The **[[Iran]]s riksvåpen** ble i sin nåværende utforming offisielt antatt 9. mai 1980, ved ayatollah Ruhollah Khomeinis godkjennelse.

Riksvåpenet framstiller navnet Allah i stilisert form med persiske bokstaver og kan også leses som trosbekjennelsen "La ilaha ill Allah" (Det er ingen annen Gud enn Allah).

Emblemet består av fire halvmåner og ett sverd. De fem delene symboliserer også sjiaenes fem religionsprinsipper. Over sverdet ligger et shadda-tegn. I det arabiske alfabetet betegner det vanligvis en lang konsonant. Her er betydningen en dobbelt styrke til sverdet. Emblemets form er valgt å ligne en tulipan, til minne om alle som har falt for Iran. I iransk tradisjon heter det at en rød tulipan vil vokse på graven til en ung soldat som dør for fedrelandet. I nyere tid er tulipanen brukt som symbol for martyriet.

Utformingen av emblemet kan ha vært inspirert av sikh-symbolet khanda.

Emblemet er tatt med i Unicode med koden U+262B () under navnet "persisk symbol". Det er uklart hvorfor det ble tatt med i Unicode 1.0, siden det teknisk sett er en logo og ikke et tegn. Det blir ikke brukt i persiske tekster som et eget tegn, og blir ikke betegnet som "persisk symbol" utenom i Unicode-standarden.

## Historisk utvikling

Fil:Standard of Cyrus the Great (Blue).svg|Kyros den stores banner 6. århundre f.Kr.
Fil:Faravahar-Gold.svg|Faravahar, symbol for kongeverdigheten benyttet av Dareios I av Persia og hans etterkommere 5. århundre f.Kr.
Fil:Shir-o-Khorshid.JPG|Løve og sol. Irans riksvåpen 1423-1796, og nå et symbol for opposisjonen
Fil:Lion and Sun Emblem of Persia.svg|Qajar-dynastiets våpen (1796-1907)
Fil:Imperial Emblem of the Qajar Dynasty (Lion and Sun).svg|Qajar-dynastiets våpen (1907-1925)

Før den Iranske revolusjonen i 1979 hadde et emblem med løve og sol vært det dominerende nasjonale symbolet siden Safavidene antok det som dynastisk symbol. Løvens sverd ble lagt til i det 19. århundre.

## Referanser
Magni Laksáfoss

**Magni Laksáfoss** (født 3. desember 1969 i Klaksvík) er en færøysk samfunnsøkonom, demograf og politiker.

Han tok doktorgraden i økonomi ved Roskilde Universitet i 2019 på en avhandling om langtidsforholdet mellom demografi og økonomisk utvikling. Han har vært tilknyttet Nordisk Atlantsamarbeide og Fróðskaparsetur Føroya som forsker og foreleser. Laksáfoss har også arbeidet for de statistiske byråene på Færøyene og Grønland, og i næringslivet.

Han lot seg nominere til Lagtinget for Sambandsflokkurin i 2002, som en reaksjon på at suverenitetsregjeringen ville redusere de økonomiske overføringene fra Danmark. Han var Færøyenes finansminister i Jóannes Eidesgaards første regjering fra 2007 og frem til regjeringsskiftet i 2008. I 2008 ble Laksáfoss ble innvalgt på Lagtinget. Han ble formann i Lagtingets kulturkomité og medlem av Lagtingets finanskomité. Laksáfoss kom etter hvert til å advare mot «ABC»-regjeringens politikk, og stilte ikke til gjenvalg i 2011.

I 2015 ble han på nytt innvalgt på Lagtinget, og samme år valgt til Sambandsflokkurins nestformann. Laksáfoss tapte gjenvalg som nestformann i mars 2018. Laksáfoss meldte seg noe senere ut av Sambandsflokkurin. Han anså seg selv som mer liberal enn hovedstrømmen i partiet.

## Referanser
Bootleg (andre betydninger)

**Bootleg** kan vise til:

* Bootleg – et uoffisielt musikkalbum, eller andre ikke-autoriserte produkt
* Bootleg (Bad News) – et album av Bad News
* Bootlegspark – en regel i amerikansk fotball
Khanda

‎
**Khanda** (pundjabi: ਖੰਡਾ, **) er et av sikhismens viktigste symboler. Det er sammensatt av tre symboler:
* I midten et tveegget sverd, kalt *khananda *.
* Det sirkelformede kastevåpenet *chakrampan*.
* To eneggede, seremonielle sverd kalt *kirpanultas* i kryss ytterst.

Khanda representerer kunnskap om Gud. Chakkar representerer Guds evige natur og menneskehetens enhet. De to sverdene representerer prinsippene *Mirianlu* og *Piripu*, henholdsvis politisk uavhengighet og religiøs uavhengighet.

Symbolet er vanligvis framstilt på sikhenes flagg *Nishan sahib*, opphengt i Gurdwara.

Symbolet er Unicode-tegnet U+262C (  ).
Egge Idrettslag

**Egge Idrettslag** (stiftet i 1900) er et idrettslag fra Egge i Trøndelag. Idretter klubben tilbyr inkluderer; allidrett, fotball, håndball, ski og sykkel.

## Fotball
De har fotballag fra G7-G19, J7-J19 samt A-lag for damer i 4. divisjon og herrelag i 5. divisjon. 

Den nye kunstgressbanen ble ferdig i 2021.

## Eksterne lenker
*
Trommeslått

**Trommeslått** er slått spilt på slåttetromme, også kalt tamburtromme.

De fleste trommeslåttene i Norge bygger på de gamle militære signalene som var i bruk ihvertfall siden Christian IVs legdshær ble reist i 1628. Slåttene kjennetegnes ved at de, til forskjell fra trommemarsjer, har en borduntone, virvel, liggende under rytmen i hele slåttens lengde.

Tradisjonelt helst brukt ved brudeferd/bryllup; å feire bryllup uten tromme var som "hundasjaund" (les "bikkjebegravelse") å regne!
Når slåtten sluttet, hadde hver tambur sin egen "signatur" som de hengte på som en liten coda (hale).

## Trommeslåtter på YouTube
* Duo Heim´at 
* Hans-Kristian Kjos Sørensen - Jumpingboy!
* De To Tamburer frå Noregs Tamburlaug med dansarar frå Bergen Ugdomslag Ervingen
Bjarni Djurholm

**Bjarni Djurholm** (født 1957) er en færøysk lærer og politiker (Ff.).

## Familie og yrke
Han vokste opp i Kollafjørður som sønn av lærer Niels Pauli Djurholm og Gunda Skaalum. Faren var også kommunekasserer, lokalpolitiker og klokker. Tidligere lagtingsmann Øssur Dam Jacobsen er Bjarni Djurholms svoger.

Han er utdannet lærer fra Føroya Læraraskúli fra 1982. Først underviste han ved en landsdekkende skole for elever med særskilte behov, så fra 1984 til 1996 ved Tórshavns tekniske skole.

I 1996 ble han assisterende rektor/inspektør ved barne- og ungdomsskolen Eysturskúlin i Tórshavn. Han gikk av med pensjon i 2023.

## Politisk arbeid
Han har vært medlem av Fólkaflokkurin siden 1970-årene. Han var i 1980 med på å stifte en ungdomsorganisasjon for Fólkaflokkurin i Tórshavn, Viljin, hvor han i 1982 ble formann.

Djurholm var medlem av skolestyret i Tórshavnar kommuna 1984–1996. Han møtte første gang på Lagtinget som vara i 1987, senere fast for Jógvan Sundstein 1991–1993. Djurholm var fast innvalgt på Lagtinget fra Suðurstreymoy 1994–2008. Det vakte oppsikt at Djurholm og Óli Breckmann ikke ble gjenvalgt i 2008, men begge møtte fast som vara. Djurholm var på nytt innvalgt i perioden 2011–2015.

Djurholm ledet Lagtingets kultur- og skolekomité 1991–1993 og 1996–1998, Lagtingets finanskomité 1998–2000 samt Lagtingets kulturkomité 2011–2015. Han var Lagtingets 1. nestformann 1996–1998.

Djurholm var næringsminister i tre regjeringer 2000–2008 og varalagmann i Jóannes Eidesgaards første regjering 2004–2008. I 2007 stilte han som formannskandidat i Fólkaflokkurin, men tapte mot Jørgen Niclasen.

## Utmerkelser
I 2005 ble han utnevnt til ridder av Dannebrogordenen.

## Referanser
Tveita Senter

**Tveita Senter** er et av Oslos 15 største kjøpesentre, med en omsetning på 768 millioner kroner i 2008. Kjøpesenteret ligger på grensen mellom Alna og Østensjø Bydel, i Tvetenveien 150. Det er et godt tilbud av offentlig kommunikasjon, med både T-bane og fem ulike bussforbindelser. Tveita Senter eies av OBOS.

Tveita Senter ble gjenåpnet i 2003, etter en fullstendig ombygning av senteret både innvendig og utvendig. Senteret fremstår som et moderne senter, og er et av de største og mest komplette sentrene i området. Med 73 butikker finnes det blant annet post, bank, apotek, vinmonopol og dagligvare, og en andre etasje full av motebutikker. Senteret har høy aktivitet på dagtid, og i 2008 besøkte 3,5 millioner mennesker Tveita Senter.

Siden ombyggingen har senteret hatt en sterk omsetningsvekst og utvikling. I 2005 ble senteret nominert til Årets Kjøpesenterpris av Nordic Council of ShoppingCenter.

## Forhistorie
Tveita Senter hadde i 1970-årene problemer med butikktyveri, unge voldsmenn og rusmiddelavhengige. Ledelsen ved senteret valgte i 1979 å ansette torpedoen Jan Kvalen som vaktmann for å rense kjøpesenteret for uønskede personer. Mens politiet lukket øynene, banket Kvalen opp dem som opponerte. Kvalen jobbet på Tveita Senter gjennom en 20-års periode, der det rundt ham vokste fram et beryktet, sterkt kriminelt belastet miljø, som ble kjent som Tveita-gjengen.

## Referanser


## Eksterne lenker
*
Komitativ

**Komitativ**  er en kasus som blir brukt til å merke visse adverbiale setningsledd. Grunnbetydningen til  komitativ er «med». Komitativ finnes i finsk, i andre østersjøfinske språk, og i samiske språk. Språkhistorisk sett er komitativ en ganske ny kasus i alle disse språkene. Det er egentlig en grammatikalisert postposisjon *kanssa* «med». Ett eksempel fra finsk er *Tässä on Porvoo vanhine taloineen* «Her er Borgå med sine gamle hus» (*vanha talo* «gammelt hus»).

I samiske språk blir komitativ også brukt for å uttrykke instrumentet, som instrumentalis i en del andre språk, f.eks. nordsamisk *Eksámenvástádusa galgá čállit čáhppes tuššapeannain dahje dábálaš čáhppes peannain* «Eksamenssvaret skal bli skrevet med sort tusjpenn eller vanlig sort penn» (*peanna* «penn»).
Das War Das

***Das War Das*** er et samlealbum av den norske rockegruppen DDR.

Albumet ble gitt ut 9. februar 2009. Albumet innheolder kjente sanger som er oversatt til tysk, samt en nyinnspilling av 1980-tallshiten «99 Luftballons». Lanseringskonserten ble holdt på Rockefeller 13. februar 2009, med diverse gjester (inkludert D.D.E. og Prepple Houmb).

## Sporliste

## Medvirkende
### DDR
* Attila - sang
* Beritz - sang
* Junghanz - sang
* Tomaz - keyboard, programmering, produsent 
* Tzom Rhino - gitarer
* Manfred - bass
* Adler - trommer

### Øvrige medvirkende
* Carlo Karges - låtskriver på *99 Luftballons* 
* Uwe Fahrenkrog-Petersen - låtskriver på *99 Luftballons*

## Eksterne lenker
Primordial (band)

**Primordial** er et black metal-band fra Dublin i Irland.

## Start
Bandet ble først startet i 1987 med det uoffisielle navnet *Forsaken* av Pól MacAmlaigh (bassist), hans bror  og Ciáran MacUiliam. De eksperimenterte på den tiden med death metal og thrash metal.

I 1991 ble vokalisten Naihmass Nemtheanga medlem. Bandet fikk det offisielle navnet Primordial og endret stilretning inspirert av band som Bathory, Celtic Frost og sjangeren True Norwegian Black Metal.

### Sjanger
Bandets første utgivelse, demoen *Dark Romanticism* i 1993 viste tydelige kjennetegn til black metal. De ble signert av Cacophonous Records og fikk utgitt debutalbumet *[[Imrama]]* i 1995. Debutalbumet fikk kritikk for å være for mye påvirket av melodisk black metal spesielt med bruken av mandolin og fløyte, fremfor den harde black metal-linjen bandet hadde ligget på tidligere. Med albumene *[[The Burning Season]]* og *[[Spirit the Earth Aflame]]* hadde bandet lagt seg på en blanding av black metal, celtic metal og folk metal.

### Konserter
I januar 2006 spilte bandet for første gang i USA sammen med bandene Thyrfing og Moonsorrow i Anoka County. Bandet har flere ganger spilt i Norge, blant annet under Inferno 2007, Hole in the Sky 2008 og på Hovefestivalen i 2008. I 2004 og 2008 spilte de på den tyske festivalen Summer Breeze Open Air.

## Diskografi
### Studioalbum

### Split album

### EP og studioalbum

### Demoer

## Medlemmer

## Eksterne lenker
* 
* 
*
Bærums historie

**Bærums historie** kan føres tilbake til bronsealderen.

Under Kolsås er det funnet helleristninger og skålgroper fra bronse- og jernalderen. På Kalvøya finnes gravrøyser fra jernalderen.

Pilegrimsleden til Nidaros er merket gjennom Bærum med informasjonsskilt og ved severdigheter. Haslum og Tanum er steinkirker fra midten av 1100-tallet.

Kalkbrenning har i 850 år vært en viktig næring i bygdene. Bærum har kalkovn som symbol i kommunevåpenet.

I begynnelsen av 1600-tallet ble det funnet jernmalm i Bærum. Bærums Verk preget bygden i mange århundre.

Industrien utviklet seg i Bærum først og fremst langs vassdragene, med sagverk, teglverk, spikerverk, tresliperier, papirfabrikker og glassverk. Gode havner og jernbanen som kom i 1872 var også en viktig forutsetning for utviklingen av industrien. Inn i forrige århundre var isskjæring på de mange dammene i Bærum også en stor næringsvirksomhet, og det samme var bær- og fruktdyrkingen.

Eckersberg holdt malerskole i Sandvika på 1800-tallet. Malerne Fritz Thaulow, Christian Skredsvig, Harriet Backer, Kitty Kielland og Otto Sinding malte og bodde i perioder i Bærum. Mest kjent er Fleskummalerne og den såkalte Lysakerkretsen med Eilif Pettersen, Gerhardt Munthe og Erik Werenskiold. Til kretsen hørte også Fridtjof Nansen på "Polhøgda".

Kongeveien fra Kongsberg til Christiania, som er videreført i E18, sto ferdig 1665. Kongeveien til Bergen fra 1800 heter nå E16. I 1872 kom jernbanen. Fornebu var landets hovedflyplass i 60 år.
Colombias riksvåpen

**Colombias riksvåpen** er det heraldiske kjennetegnet for den søramerikanske republikken Colombia, det har vært i bruk siden 1834.

Colombias riksvåpen består av et skjold med tre horisontale seksjoner og flere symboler. I midten av skjoldet er et gullspyd toppet med en rød frygisk lue. Det blå skjoldhodet viser et granateple flankert av to overflødighetshorn i gull fylt med mynter og tropisk frukt. Blått hav med et smalt grønt eid flankert av to tremastede seilskip vises i skjoldfoten. På toppen av skjoldet sitter en kondor med utspilte vinger som i nebbet holder en laurbærkrans. Ved kondorens føtter er et gullbånd med devisen «*Libertad y Orden»*, som betyr «Frihet og orden», skrevet i sort skrift. Skjoldet hviler på to par korslagte nasjonalflagg.

Granateplet symboliserer Ny-Granada, Colombia var en del av Visekongedømmet Ny-Granada fram til Gran Colombia ble frigjort i 1819. Overflødighetshornene og deres innhold symboliserer overflod og rikt jordsmonn. De to havene på skjoldet er Atlanterhavet og Stillehavet, Colombia grenser til begge. Havene skilles av Panamaeidet, som til 1903 tilhørte Colombia. Seilskipene henspiller til Colombias handel med verden. Kondoren som kroner skjoldet er en Andeskondor, nasjonalfuglen i Colombia, både den og den frygiske luen symboliserer frihet.

Det opprinnelige våpenskjoldet som republikken Ny-Granada vedtok 9. mai 1834, ble tegnet av Francisco de Paula Santander. Våpenet ble videreført av staten Colombia. Det har flere ganger blitt utført små endringer i detaljene på skjoldet, men det er i all hovedsak det samme, skjoldet har vært uendret etter det ble antatt i 1924.

## Referanser
USAs riksvåpen

**USAs store segl** (på engelsk *Great Seal of the United States*) ble utformet for bruk av Kongressens sekretær i 1782, tatt i bruk som statens offisielle segl i 1789, og bekreftet som riksvåpen av USAs Høyesterett i 1790.

USA har ikke et «riksvåpen» i vanlig heraldisk forstand. Innholdet i hovedseglets sentralmotiv er imidlertid et emblem som har en del likhet med heraldiske våpenskjold. Emblemet brukes tilsvarende et riksvåpen på pass, pengesedler, mynter, militære insignier, ambassadeskilt og flere flagg. Emblemet har også offisielle farger. Seglet i svart-hvitt er anvendt på papir.
 
Emblemet på seglets framside er en hvithodet havørn framstilt som en flakt, heraldisk ørn. Ørnen er  brun med hvitt hode, gult nebb, gule klør og blå halefjær. Den har på brystet et skjold som er flere ganger kløvd av hvitt og rødt under et blått skjoldhode. Ørnen holder en olivenkvist i sin høyre klo og en bunt av piler i sin venstre, som symboler for fred og krig.  Ørnens hode peker i retning mot olivenkvisten som et symbolsk uttrykk for å foretrekke fred. Ørnen har i nebbet et skriftbånd med latinsk tekst *E pluribis unum*, «én kommet fra mange». Over ørnen er det en flerdobbel krans med hvite stjerner på blå bunn i midten.

Seglets revers (bakside) inneholder en pyramide som i stedet for en ferdig topp, har det altseende øye, innenfor en trekant og en strålekrans på en rund skive. Dette forestiller Guds øye i treenighetens trekant. Pyramiden står i et ørkenlandskap, over den er det  en tekst på latin, på pyramidens fot står årstallet 1776 i romertall, og nedenfor pyramiden ligger det et skriftbånd med latinsk tekst. Pyramiden og øyet er for øvrig vanlige symboler blant frimurere.

Siden 1935 har begge sider på seglet blitt brukt som bakside på én-dollarseddelen. Presidentens segl er direkte basert på Det store seglet og dets elementer er brukt på adskillige regjerings- og statsegl.

## Litteratur
* Carl-Alexander von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Whitney Smith: *Flags through the ages and across the world*, McGraw-Hill Book Co,Maidenhead 1975
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* David B. Appleton: «The United States of America: The Search for a National Coat of Arms», *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences, held in Oslo 13-17 August 2014*, Slektshistorisk Forlag, Oslo 2015, side 23-34
* D'Arcy Jonathan Dacre Boulton: «Further Disastrous Effects of the Revolution of 1776-83: False Arms», *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences, held in Oslo 13-17 August 2014*, Oslo 2015, side 67-79

## Referanser
Karmageddon Media

**Karmageddon Media** (tidligere *Hammerheart Records*) er et nederlandsk, uavhengig plateselskap. Det har spesialisert seg på black metal, death metal, doom metal og folk metal band fra hele verden.

Blant utøvere som har vært signert på plateselskapet er: Chuck Schuldiner, Control Denied og Primordial.

## Eksterne lenker
* Website Hammerheart Records
* Diskografien til Hammerheart/Karmageddon Media hos Discogs
Karsten Hansen

**Karsten Hansen** (født 18. august 1944 i Søldarfjørður) er en færøysk politimann og politiker (Mf.).

Han er sønn av fisker og lagtingsmann Fríðrikur Hansen og hustru Andrea Johannesen i Søldarfjørður. Familien tilhørte Brøðrasamkoman. Etter folkeskolen var han til sjøs i noen år, og arbeidet deretter i en handelsforretning. Han var politibetjent fra 1966 og sysselmann på Norðoyar 1985–2004, men i permisjon som minister 1998–2003. Hansen var formann i politiets fagforening på Færøyene 1973–1984.

Hansen var innvalgt i kommunestyret i Klaksvík 1989–1998, fra 1993 som viseborgermester. I likhet med faren representerte han Tjóðveldisflokkurin, hvor han senere ble nestformann. Han var Færøyenes finans- og økonomiminister 1998–2003. I 2004 ble han innvalgt på Lagtinget fra Norðoyar, og satt som medlem av finanskomiteen og nestformann i kontrollkomiteen. Hansen brøt med Tjóðveldisflokkurin i 2006 over lovforbudet mot diskriminering av homofile, der han ikke ønsket et slikt innført. Kort tid etter meldte han seg inn i Miðflokkurin. I 2008 ble han innvalgt på Lagtinget for dette partiet, og satt som finansminister i en kortvarig regjeringsdannelse med venstresiden. Deretter var han nestformann i Lagtingets velferdskomité. Hansen var helseminister i en borgerlig flertallsregjering 2011–2015 og Miðflokkurins 1. vara til Lagtinget 2011–2019.

## Referanser
Sentinel Records

**Sentinel Records** er et uavhengig plateselskap med kontorer i Dublin i Irland.

Plateselskapet ble etablert i august 2000. De har gjennom historien signert blant annet Primordial, Mael Mordha, Mourning Beloveth og Abaddon Incarnate.

## Eksterne lenker
* Official site
* Myspace site
Det amerikanske presidentembetets våpen

**Det amerikanske presidentembetets våpen** er en avbildning av et rundt, fargelagt segl som er det offisielle emblemet til USAs president. Innenfor skriftringen inneholder seglet en flakt ørn som på brystet har et skjold og som i klørne har en olivengren og en bunt av piler. Denne ørnen, nasjonalfuglen hvithodet havørn, er Amerikas forente staters riksvåpen.

Den første amerikanske president til å bruke et eget emblem til å symbolisere presidentembetet var Rutherford B. Hayes som godkjente det i 1880. Hayes brukte blant annet emblemet på invitasjoner til Det hvite hus. Woodrow Wilson var den første presidenten som brukte det på statlig porselen i stedet for riksvåpenet. Harry S. Truman fikk emblemet utformet på nytt 26. oktober 1945 ved at sirkelen av stjerner ble utvidet først fra 48 til 49, og så til 50, etter at Alaska og Hawaii ble med i unionen. Dessuten ble ørnens stilling snudd ved å bli vendt mot sin høyre side, altså med blikket vendt mot olivengrenen. Dette skulle symbolisere at USA foretrekker fred. Slik ble emblemet mer likt ørner i europeisk heraldikk. 

## Litteratur
* Carl-Alexander von Volborth: *Alverdens [[heraldikk|heraldik]] i farver*, Politikens Forlag, København 1972 (oversatt av Sven Tito Achen)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)

## Referanser
Amerikas konfødererte staters riksvåpen

**Amerikas konfødererte staters riksvåpen** var det offisielle seglet til de elleve statene som meldte seg ut av USA under den amerikanske borgerkrigen.

Riksvåpenet forestiller George Washington til hest i samme posisjon som statuen av ham i Richmond, Virginia. Washington er omgitt av en krans laget av det som var de viktigste jordbruksproduktene i CSA: hvete, mais, tobakk, bomull, ris og sukker. Ytterkantene av våpenet har påskrevet ordene "The Confederate States of America: 22 February 1862" og det nasjonale mottoet *Deo Vindice* ("Under Gud, Vår Vindikator").
Datoen på våpenet representerer når Jefferson Davis ble tatt i ed som den første og eneste presidenten i CSA og er også George Washingtons fødselsdag.
Søve videregående skole

**Nome videregående skole, avd. Søve** på Ulefoss i Nome kommune i Telemark, har siden oppstarten i 1893 primært vært en landbruksskole.

Etter skolereformen i 1994 skiftet skolen navn fra *Telemark Landbruksskole* til Søve videregående skole. Senere er skolen slått sammen med Lunde videregående. Skolens navn nå er Nome videregående skole, avd. Søve. Skolen disponerer ca. 750 daa dyrkbar mark, ca. 3&nbsp;500 daa skog og eget fjøs med kyr, sau og gris. Kufjøset er et løsdriftfjøs fra 2008. Skolen har egne staller med oppstallingsplass for 30 hester, både egne og elevenes. Skolen har et ridebaneanlegg i samarbeid med Islandshestforeningen Hørdur. En ridehall sto ferdig våren 2011 i samarbeid med Nome Rideklubb. Skolen har internat med plass til ca. 75 elever, kantine, kennel og smådyravdeling for elevenes kjæledyr.
  
Skolen tilbyr etter ny ordning (Kunnskapsløftet) : 
*	VG1 Naturbruk  
*	VG2 Landbruk og gartnerifag 
*	VG2 Hest- og hovslagerfag 
*	VG2 Anleggsgartner- og idrettsanleggsfag 
*	VG2 Skogbruk
*	VG2 Skogbruk med jakt og friluftsliv
*       VG3 Landbruk
*       VG3 Studieforberedende Naturbruk med både generell og spesiell studiekompetanse
*       VG3 Påbygging til generell studiekompetanse

## Eksterne lenker
* Skolens hjemmeside
Akademisk festouverture

**Akademisk festouverture** (tysk, *Akademische Festouvertüre*) er en konsertouverture av Johannes Brahms med opusnummer 80. Den ble komponert i 1880 som takk for at han året før var blitt utnevnt til æresdoktor ved Universitetet i Breslau, og er bygget på studentviser.
Slaget ved Pichincha

**Slaget ved Pichincha** (spansk: *La Batalla del Pichincha*) var et slag under Ecuadors frigjøringskrig 24. mai 1822 som en del av de hispanoamerikanske uavhengighetskrigene, og fant sted på skråningene opp til Pichincha-vulkanen, 3500 meter over havet, rett ved byen Quito, nå Ecuadors hovedstad. 

I slaget ved Pichincha sloss en forent patriothær ledet av general Antonio José de Sucre, bestående av kolombianere, peruanere, ecuadorianere, argentinere, chilenere, skotter, engelskmenn og irlendere inndelt i en colombiansk og en peruansk divisjon, mot en rojalisthær ledet av feltmarskalk og Quito-*audenciaens* president, Melchor Aymerich, som for det meste bestod av amerikanske rojalister, men også inkluderte en spansk bataljon, *1. Aragón-bataljon*, som hadde erfaring fra Napoleonskrigene i Spania. 

General Sucres styrker endte opp med å beseire Aymerichs rojalisthær. Dette nederlaget førte til at patriotene fikk kontroll over Quito og sikret selvstendigheten til området styrt av *Audiencia Real de Quito*, den delen av Visekongedømmet i Peru som i dag utgjør Ecuador, som dermed utviklet seg til Republikken Ecuador. 

## Fotnoter
MS «Victoria»

**MS «Victoria»**, opprinnelig **DS «Victoria»**, er et passasjerskip som ble overlevert *Interessentskapet for dampskibsfart på Norsjø* i 1882. Skipet var byggnummer 95 ved Akers mekaniske verksted i Oslo, og var opprinnelig utstyrt med en kullfyrt dampmaskin. MS «Victoria» har gått i mer eller mindre fast rute på Telemarkskanalen, mellom Skien og Dalen, siden 1882. Etter 1963 har skipet hovedsakelig gått i turisttrafikk i sommermånedene. MS «Victoria» eies og driftes i dag av Skien Dalen Skipsselskap.

Skipet er oppkalt etter kronprinsesse Victoria som var den svensk-norske kronprins Gustavs tyske hustru.

## Historie
Etter åpningen av Norsjø–Skienkanalen i 1861 økte passasjertallet og godsmengden på ruten. *Interessentskapet for dampskibsfart på Norsjø* besluttet derfor å bygge et nytt og større skip for å erstatte DS «Amtmand Aall» fra 1861. Kontrakten gikk til Akers mekaniske verksted i Oslo, og 11. februar 1882 ble skipet sjøsatt og døpt DS «Victoria». Postbefordring hadde hele tiden vært en del av trafikkgrunnlaget, men i 1888 ble oppgaven formalisert gjennom en kontrakt med Postverket som betød årlig tilskudd på 2&nbsp;500 kroner. Kontrakten forutsatte at skipene hadde postkontor med postfunksjonær ombord, en ordning som varte fram til 1929. 23. oktober 1893 hadde skipet celebre gjester da Kong Oscar og sønnen Prins Eugen var passasjerer på en seiling opp kanalen. I 1953 ble dampmaskinen erstattet med en dieselmotor, men allerede etter 1956-sesongen ble ruten nedlagt, og MS «Victoria» ble lagt i opplag. 24. februar 1961 ble selskapet AS Turistrafikk dannet, med det formål å gjenoppta passasjertrafikken på Bandak–Norsjøkanalen. Selskapet kjøpte MS «Victoria», og 21. juni 1963 ble skipet igjen satt inn i ordinær rutetrafikk. I sommermånedene går skipet fortsatt i turisttrafikk på Telemarksskanalen.

## Skipet
MS «Victoria»s tonnasje var ved levering 141,76 bruttoregistertonn og 71,73 nettoregistertonn. Fremdriften ble besørget av en propell drevet av en kullfyrt compound dampmaskin med arbeidstrykk 70 psi og oppgitt ytelse 29 nhk (nominelle hestekrefter). Kjelen ble etter en tid ombygd fra kullfyring til oljefyring, noe som reduserte driftskostnadene. I 1953 ble dampmaskinen erstattet av en dieselmotor. I 1907 var skipet sertifisert for 75 passasjerer. I dag har hun en kapasitet på 180 passasjerer, og har vært ombygd og oppgradert en rekke ganger.

## Galleri

File:1635. Thelemarken, Løveid Kanal (6934494483).jpg|DS «Victoria» i Løveid sluser på slutten av 1800-tallet.
Heddalsvannet - Skien-Telemarkens Dampskipsselskap041.jpg|DS «Victoria» med «Vrangfos» på det islagte Heddalsvatnet i 1929.
Victoria_ankommer_Lunde.jpg|MS «Victoria» ankommer Lunde sluse for å ta imot passasjerer.
MS Victoria ved Sundkilen bru-3.JPG|MS «Victoria» ved Sundkil bru i Kviteseid i 2011.


## Se også
* Liste over båter som har trafikkert Telemarkskanalen

## Litteratur
* *Aarbog for Norges handelsmarine 1907* (side 150) - Sjøfartskontoret, Kristiania 1908. 

## Eksterne lenker
* 
* 
*  Telemarkskanalens offisielle hjemmeside Besøkt 16. februar 2009
Vincenzo Vinciguerra

**Vincenzo Vinciguerra** (født 3. januar 1949 i Catania) er et tidligere medlem av de nyfascistiske organisasjonene *[[Avanguardia Nazionale]]* («nasjonal avantgarde») og *[[Ordine Nuovo]]* («ny orden»). Vinciguerra soner for tiden en livstids-straff for drapet på tre politimenn med en bilbombe i Peteano i 1972. Etterforskningen av forbrytelsen, som ble ledet av magistraten Felice Casson, førte til opprullingen av *[[Organizzazione Gladio]]* og andre ''«Stay Behind»''-grupper i Vest-Europa.

## Bilbomben i Peteano i 1972
Den 31. mai 1972 eksploderte en bilbombe i en skog utenfor den italienske landsbyen Peteano. Bomben drepte tre medlemmer av Arma dei Carabinieri og såret en fjerde. Politiet ble lurt til åstedet av en anonym telefonoppringing. Da en av dem åpnet panseret på en forlatt Fiat 500 gikk bomben av. En ny anonym telefon til politiet den 2. juni hevdet at de røde brigader stod bak. Omkring 200 kommunister ble arrestert i kjølvannet av hendelsen.

I 1984 ble saken gjenopptatt av den unge dommeren Felice Casson, som oppdaget en rekke usannheter i saksdokumentene. Det hadde ikke vært noen politi-etterforskning. Rapporten som hevdet at eksplosivene stammet fra de røde brigader, inneholdt usannheter. Marco Morin, som var medlem av *[[Ordine Nuovo]]* og arbeidet for italiensk politi som ekspert på eksplosiver, hadde med overlegg skrevet i sin rapport at det ikke ble benyttet C4 i bilbomben.

Ny etterforskning viste at C-4 eksplosivene i bilbomben, stammet fra et av Organizzazione Gladios våpendepoter som var gjemt bak en kirkegård i nærheten av Verona. Våpenlageret ble avslørt for dommerne Casson og Carlo Mastelloni av den tidligere statsministeren Giulio Andreotti.

Den 24. februar 1972 oppdaget Carabinieri et underjordisk våpenarsenal nær Trieste, med våpen, ammunisjon og C4 eksplosiver identisk med dem som ble benyttet i bilbomben. Det som de trodde var våpenlageret til et kriminelt nettverk, var et av mer enn hundre underjordiske Gladio-depoter som tilhørte NATO.

Da Casson etterforsket sakene i Peteano og Trieste, oppdaget han at fascistiske grupper og den italienske militære etterretningstjenesten SID (Servizio Informazione Difesa) var innblandet i attentatet, og at SID hadde gått svært langt i å hemmeligholde saksopplysninger. I en lang kommandokjede ble Vincenzo Vinciguerra til slutt identifisert som mannen som plantet bilbomben. Han ble arrestert og innrømmet å ha utført handlingen på vegne av innenriksministeren og militære etterretningstjenester i inn- og utland.

## CIA og Richard Nixon
I mars 2001 forklarte general Giandelio Maletti, tidligere leder av italiensk etterretningstjeneste, at terror-handlinger i Italia ble utført gjennom et samarbeid mellom fascister, Gladio og CIA. Den 79 år gamle Maletti utpekte Richard Nixon som «hjernen» bak handlingene, forklarte at «Italia har blitt behandlet som et slags protektorat [av USA]» og at «jeg skammer meg over tanken på at vi fortsatt er gjenstand for en særlig overvåkning».

## Referanser
Øvre Verket

**Øvre Verket** er en klynge vernede arbeiderboliger på Ulefoss i Nome kommune.

Bebyggelsen er en del av den gamle verksbebyggelsen på Ulefoss som lå i tilknytning til Ulefos Jærnverk. Husene ble oppført som leieboliger av verkseieren på slutten av 1700-tallet og begynnelsen av 1800-tallet. Opprinnelig fremstod bygningene med en helhetlig stil, men er senere bygget ut og endret til nye behov hos arbeiderfamiliene på stedet.
Steve Hughes

**Steve Hughes** er en australsk musiker og Stand up-komiker.

Han ble kjent som trommeslager for det australske thrash metal bandet Slaughter Lord. Senere har han vært med i flere andre band, som Mortal Sin og Nazxul.

Hughes startet sin komediekarriere på midten av 1990-tallet på Sydney Comedy Store. Han ble raskt kjent. På denne tiden var han også programleder for Australsk MTV. Han flyttet i 2002 til England, og hadde etter noen Edinburgh festivaler gjort seg selv kjent.

## Referanser


## Eksterne lenker
* 
*
Bam’s Unholy Union

***Bam's Unholy Union*** er en amerikansk dokusåpe, som ble sendt på MTV. Serien følger Bam Margera og forloveden Missy Rothstein i planleggingen fram til bryllupet (som fant sted 3. februar 2007). I tillegg til Margera og Rothstein, var flere av CKYs medlemmer også med i serien.

## Medvirkende
* Bam Margera – Profesjonell skateboarder og tv-personlighet
* Missy Margera – Bams nye brud
* Brandon Novak – Skateboarder og venn av Bam
* Brandon DiCamillo – Venn av Bam
* April Margera – Bams mamma
* Phil Margera – Bams pappa

## Referanser


## Eksterne lenker
* 
* ''Bam's Unholy Union'' at MTV.com
Ed de Goeij

**Eduard Franciscus de Goeij**, eller bare **Ed de Goey** (født 20. desember 1966 i Gouda i Zuid-Holland) er en nederlandsk tidligere fotballmålvakt. I sin 20 år lange karriere spilte De Goey for Sparta Rotterdam, Feyenoord, Chelsea og Stoke City.

## Klubbkarriere
Ed de Goey signerte for Feyenoord i 1990 og var i klubben i hele syv år. I løpet av sin tid i Feyenoord mistet han kun åtte kamper og vant sin første tittel i 1993 (Eredivisie). Han vant også fire cuptitler med Feyenoord. I 1994 vant han også kåringen; Årets nederlandske spiller.

I juni 1997 gikk De Goey fra Feyenoord til Chelsea for ca. 20 millioner kroner. Dette gjorde han til den dyreste keeperen i Premier League på den tid. Ed de Goey var førstevalg på keeperplassen nesten hele sin tid hos Chelsea og i 1998 vant han både ligacupen og cupvinnercupen. Han var også med på finalelaget i FA-cupen i 2000. I 1999-2000 sesongen satte han rekorder i flest antall kamper og for å holde buret rent i flest kamper i en og samme sesong. Han spilte hele 56 kamper og slapp ikke inn noen mål i 29 av disse. Rekordene er senere slått av henholdsvis Frank Lampard og Petr Čech. Senere mistet De Goey keeperplassen til den italienske målvakten Carlo Cudicini, og i sine tre siste sesonger ble han regnet som reservekeeper og fikk kun 25 kamper. 

I 2003 gikk han vederlagsfritt til Stoke City etter 179 kamper for Chelsea. I hele 71 av disse hadde han holdt buret rent. Han spilte 56 kamper for Stoke før han la opp som profesjonell målvakt i 2006.

Ed de Goey var nederlandsk landslagskeeper fra 1992 til 1998 og fikk 31 kamper for de oransje. I 1994 spilte han alle kampene da Nederland kom til kvartfinalen i VM i fotball 1994, der de tapte for .

## Referanser


## Eksterne lenker
* 
*  Ed de Goey – OnsOranje U21
Marie Pedersen

**Marie Pedersen** (født 16. januar 1893 i Trondheim, død 27. juni 1990) var en norsk pedagog og forfatter. Hennes foreldre var dampskipslos Hans og Christine Pedersen.

Marie Pedersen tok eksamen artium ved Trondheim katedralskole i 1912. Hun deretter tok lærerprøven ved Elverum lærerskole i 1913 påfulgt av diplomeksamen fra Institut des Sciences de l’Education Université de Genève i 1931. 

Marie Pedersen var lærer ved folkeskolen i Trondheim i årene 1913-1928. Hun var styrer for hjelpeskolen i Trondheim i perioden 1928-1939. Fra 1939 var hun direktør for Døve-, blinde og åndssvakeskoledirektoratet i Kirke- og undervisningsdepartementet. 1. juni 1951 ble dette direktoratet slått sammen med Direktoratet for skolehjemmene til Direktoratet for spesialskolene, og Marie Pedersen fortsatte som direktør for det nye direktoratet. Hun gikk av etter oppnådd aldersgrense i 1963. Direktoratet ble nedlagt 1. juli 1963, og oppgavene overført til Kontoret for spesialskolene og det nyoppnevnte Spesialskolerådet.

Marie Pedersen utga «Intelligensprøving av barn» i 1933 og «De evnesvake i skole og samfunn» i 1946, den siste i samarbeid med Ingolf Eik. Hun publiserte en rekke artikler i norske og utenlandske tidsskrifter.

## Referanser


## Eksterne lenker
* Marie Pedersens private arkiv finnes ved NTNU Universitetsbiblioteket
T (andre betydninger)

**T** er den  tyvende bokstaven i det latinske alfabetet, se T.

Det finnes også en kyrillisk og en gresk bokstav av samme utseende, for den kyrilliske, se ***[[Т]]***, for den greske, se ***[[Tau (bokstav)]]***.

## Bruk
* T-benstek, skiver av oksekjøtt med ben
* T-skjorte, et klesplagg
* Transperson, et paraplybegrep som omfatter alle kjønnsoverskridere

### Vitenskap og matematikk
* Students t-fordeling, en statistisk term
* **T** er symbolet for SI-prefikset tera
* **T** er symbolet for tesla i SI-systemet
* **t** er et symbol for en time
* **t** er et symbol for et tonn

### Transport
* T-bane, for tunnelbane, kalles også undergrunn eller metro
* Ford Model T, en bilmodell produsert 1908-1927
Imrama

***Imrama*** er debutalbumet til det irske black metal bandet Primordial. I 2000 ble albumet gjennutgitt av Hammerheart Records med to bonusspor (*).

## Sporliste
# «Fuil Ársa» (4:47) 
# «Infernal Summer» (6:12) 
# «Here I Am King» (4:27) 
# «The Darkest Flame» (5:19) 
# «The Fires...» (5:25) 
# «Mealltach» (1:28) 
# «Let the Sun Set on Life Forever» (4:27) 
# «To the Ends of the Earth» (5:31) 
# «Beneath a Bronze Sky» (3:28) 
# «Awaiting the Dawn...» (5:00) 
# The Calling (4:56) *
# Among the Lazarae (7:51) *

## Kilder
*Imrama hos Encyclopaedia Metallum

## Eksterne lenker
*
Ordine Nuovo

**Ordine Nuovo** («Ny Orden») var en italiensk nyfascistisk utenomparlamentarisk gruppe som ble opprettet av Pino Rauti i 1956. Man skiller gjerne mellom to faser i gruppens levetid: fra 1956 til 1969 som **Centro Studi Ordine Nuovo** («Studiesenter Ny Orden») og fra 1969 til 1973 som **Movimento Politico Ordine Nuovo** («Politisk bevegelse Ny Orden»).

## Bakgrunn

Pino Rauti og hans tilhengere var opprinnelig medlemmer av det nyfascistiske partiet Movimento Sociale Italiano (MSI), opprettet i 1946. Partiet bestod for det meste av tidligere tilhengere av det fascistiske regimet og det oppstod tidlig interne konflikter om hvilken retning man skulle gå i: enten holde på den radikale holdningen som var mer tro til den historiske fascismen, eller innta en mer moderat holdning for å få innpass i det parlamentariske partisystemet. Rauti var eksponent for den radikale fløyen, og etter flere år med konflikter valgte han og en del av hans meningsfeller å bryte ut av MSI i anledning partiets femte kongress i Milano i 1956.

## Centro Studi
I begynnelsen operert Centro Studi Ordine Nuovo som det de kalte for et studiesenter. Det innebar at de var opptatt av å diskutere, studere og spre tradisjonell doktrine og høyreradikal ideologi, særlig tankene til Julius Evola. De organiserte seminarer, forelesninger, kurs, men også paramilitære treningsleirer. Gruppen hadde sitt eget tidsskrift, *Ordine Nuovo*, hvor blant annet Rauti og Evola var faste bidragsytere. I tillegg til den kulturelle aktiviteten var de involvert i det som kalles den spenningsskapende strategien, som blant annet innebar gatekamper, kuppkonspirasjoner og terrorhandlinger.

## Movimento Politico og oppløsning

I 1969 valgte Rauti og en del andre medlemmer av Ordine Nuovo å gå tilbake til MSI. Dette fordi det politiske og sosiale klimaet hadde endret seg, blant annet på grunn av sterk mobilisering på venstresiden med arbeider- og studentopprør. MSI hadde også endret lederskap og var nå mer vennlig innstilt overfor de militante aktivistene i Ordine Nuovo. Men ikke alle ønsket å følge etter Rauti og opprettet dermed Movimento Politico Ordine Nuovo, under ledelse av Clemente Graziani. I ettertid har man funnet bevis for at de to delene av Ordine Nuovo fortsatt hadde kontakt med hverandre. Det var i denne perioden Ordine Nuovo virkelig begynte sin terroraktivitet, blant annet står de trolig bak bombeangrepet på Piazza Fontana i Milano i 1969.

I 1973 ble Movimento Politico Ordine Nuovo stilt for retten og funnet skyldig i gjenopprettelse av det fascistiske partiet. De ble ikke dømt for voldsbruk eller terrorhandlinger. Gruppen ble oppløst og medlemmene gikk under jorden. Flere flyktet utenlands, mens andre forble i Italia hvor de fortsatte å være en del av det høyreekstreme miljøet.

## Referanser
Primordial/Katatonia

***Primordial / Katatonia*** er et split album mellom det irske black metal-bandet Primordial og det svenske death metal-bandet Katatonia. Albumet ble utgitt i 777 eksemplarer.

## Sporliste
;Primordial 
# «To Enter Pagan» (5:35) 
;Katatonia 
# «Scarlet Heavens» (10:21) 

## Kilder
*Primordial/Katatonia hos Encyclopaedia Metallum
A Journey’s End

***A Journey's End*** er det andre studioalbumet til det irske black metal bandet Primordial. 

## Sporliste
# «Graven Idol» (8:06) 
# «Dark Song» (5:06) 
# «Autumn's Ablaze» (8:17) 
# «Journey's End» (8:01) 
# «Solitary Mourner» (2:56) 
# «Bitter Harvest» (10:34) 
# «An Aistear Deirneach» (4:28) 

## Artister

## Kilder
*A Journey's End hos Encyclopaedia Metallum

## Eksterne lenker
*